सलाम नमस्ते
सलाम नमस्ते 2005 में बनी हिन्दी भाषा की फिल्म है। यह सिद्धार्थ आनन्द द्वारा लिखित और निर्देशित है। इसका निर्माण यश राज फ़िल्म्स के तहत आदित्य चोपड़ा और यश चोपड़ा ने किया है। इसमें सैफ़ अली ख़ान और प्रीति जिंटा मुख्य भूमिकाओं में हैं। साथ ही अरशद वारसी, तानिया ज़ेटा और जुगल हंसराज जैसे सहायक कलाकार भी हैं। यह फ़िल्म 9 सितंबर 2005 को जारी हुई थी। यह पूरी तरह से ऑस्ट्रेलिया में फिल्माई गई पहली भारतीय फ़िल्म थी।